Komission asetus (EY) N:o 2785/2000, annettu 19 päivänä joulukuuta 2000, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja eräitten neuvoston asetuksen (EY) N:o 1259/1999 toimeenpanoa koskevien yksityiskohtaisten säännösten vahvistamisesta annetun asetuksen (EY) N:o 296/96 muuttamisesta



Virallinen lehti nro L 323 , 20/12/2000 s. 0003 - 0003



Komission asetus (EY) N:o 2785/2000, annettu 19 päivänä joulukuuta 2000, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja eräitten neuvoston asetuksen (EY) N:o 1259/1999 toimeenpanoa koskevien yksityiskohtaisten säännösten vahvistamisesta annetun asetuksen (EY) N:o 296/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1), ja erityisesti sen 4 artiklan 8 kohdan, 5 artiklan 3 kohdan ja 7 artiklan 5 kohdan, sekä katsoo seuraavaa: (1) Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kreikassa 1 päivänä tammikuuta 2001 19 päivänä kesäkuuta 2000 tehdyssä neuvoston päätöksessä 2000/427/EY(2) säädetään, että Kreikka täyttää yhtenäisvaluutan käyttöönottamisen edellytykset. (2) Euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(3), sellaisena kuin se on viimeksi muutettuna asetuksella (EY) N:o 2596/2000(4), 2 artiklan toisessa virkkeessä säädetään, että 1 päivästä tammikuuta 2001 Kreikan valuutta on euro. (3) Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja eräitten neuvoston asetuksen (EY) N:o 1259/1999 toimeenpanoa koskevien yksityiskohtaisten säännösten vahvistamisesta 16 päivänä helmikuuta 1996 annetun komission asetuksen (EY) N:o 296/96(5), sellaisena kuin se on viimeksi muutettuna asetuksella (EY) N:o 2761/1999(6), 4 artiklan 1 a kohdan a alakohdassa säädetään, että EMOTR-tukirahaston kustannusten maksuennakot määritetään ja suoritetaan euroissa osallistuville jäsenvaltioille. Tammikuun alussa 2001 suoritettavat ennakot koskevat 16 päivän lokakuuta 2000 ja 30 päivän marraskuuta 2000 välisenä aikana toteutettuja menoja. Kreikan osalta nämä ennakot olisi vielä viimeisen kerran suoritettava kansallisessa valuutassa. (4) Tässä asetuksessa säädetyt toimenpiteet ovat Euroopan maatalouden ohjaus- ja tukirahaston (EMOTR) komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 296/96 seuraavasti: 1) Lisätään 3 artiklan 8 kohdan b kohtaan seuraava virke:"Kreikkaan tätä valintaa sovelletaan 1 päivästä tammikuuta 2001." 2) Lisätään 4 artiklan 1 a kohdan c kohtaan seuraava virke:"Kreikan 16 päivän lokakuuta 2000 ja 30 päivän marraskuuta 2000 välisenä aikana toteuttamien menojen osalta ennakot maksetaan kansallisessa rahayksikössä tai kansallisessa valuutassa." 2 artikla Tämä asetus tulee voimaan 1 päivänä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 103. (2) EYVL L 167, 7.7.2000, s. 19. (3) EYVL L 139, 11.5.1998, s. 1. (4) EYVL L 300, 29.11.2000, s. 2. (5) EYVL L 39, 17.2.1996, s. 5. (6) EYVL L 331, 23.12.1999, s. 57.